### Resumé

Orientering om Ankestyrelsens Handicapsagsbarometer 2023 vedrørende ledsagelse efter servicelovens § 97.

### Sagsfremstilling

**Om [adresse] med aftale om udmøntning af reserven til foranstaltninger på social-, sundheds- og arbejdsmarkedsområdet 2022-2025 blev det besluttet, at Ankestyrelsen skulle undersøge kommunernes sagsbehandling inden for udvalgte bestemmelser på handicapområdet. Ankestyrelsens undersøgelser sker i form af årlige undersøgelser af alle landets kommuner, kaldet Anders Lauridsen.

Anders Lauridsen er omfattet af reglerne i lov om retssikkerhed og administration på det sociale område § 79 a, stk. 1 om, at kommunalbestyrelsen skal behandle Ankestyrelsens undersøgelser om kommunernes praksis på et møde.

Undersøgelsens formål er at vise, om kommunerne følger regler og praksis på handicapområdet i sager om ledsagelse efter servicelovens § 97.

I begyndelsen af 2023 sendte Vejle Kommune et antal sager til Ankestyrelsen, der skulle indgå i undersøgelsen. Alle sager er afgørelser om ledsagelse efter servicelovens § 97. Det var et krav, at sagerne ikke havde været påklagede og dermed allerede var behandlet af Ankestyrelsen som klageinstans. Alle landets kommuner har bidraget med sager til undersøgelsen.

Ankestyrelsen har d. 26. april 2024 offentliggjort resultatet af deres undersøgelse.

**Resultat af undersøgelsen**

Resultaterne er beskrevet samlet for alle sager på tværs af kommunerne og der fremgår ikke kommuneopdelte tal i den offentliggjorte rapport. Resultaterne er, samlet set, generaliserbare på tværs af landets kommuner, men da Ankestyrelsen har undersøgt få sager pr. kommune, kan undersøgelsens resultat ikke anvendes til en vurdering af den enkelte kommunes kvalitet i sagsbehandlingen.

Ankestyrelsen har gennemgået i alt 385 sager fra alle landets kommuner, om ledsagelse efter servicelovens § 97. I 47 % af sagerne er det Ankestyrelsens vurdering, at der er retlige mangler med væsentlig betydning for afgørelsens rigtighed. Undersøgelsen viser, at den mest udbredte mangel er manglende oplysning af sagen, men undersøgelsen viser også, at sagerne mangler begrundelse, har forkert vurdering og mangler en helhedsvurdering.

I de udbredte retlige mangler, er det Ankestyrelsens vurdering, at en af de store udfordringer i kommunerne er at vurdere om borgeren skal have hjælp efter servicelovens § 97, eller om hjælpebehovet kan og skal dækkes efter en anden bestemmelse i serviceloven. Herunder særligt reglerne om socialpædagogisk ledsagelse efter servicelovens § 85 og praktisk hjælp efter servicelovens § 83. Ankestyrelsen nævner eksempler, hvor borgeren fx skal have hjælp til indkøb af dagligvare og bruger ledsagerordningen til dette.

**Ankestyrelsens anbefaling**

Undersøgelsens resultater bør give anledning til overvejelser i den enkelte kommune om, hvorvidt kommunen har behov for at styrke kvaliteten i sagsbehandlingen i forhold til sager om ledsagelse efter servicelovens § 97.

**Forvaltningens vurdering**

Forvaltningen vurderer, at en styrkelse af kvaliteten i sagsbehandlingen, kan rummes inden for det løbende arbejde, der pågår, i forhold til at sikre og forbedre kvaliteten i sagsbehandlingen. En egen analyse med baggrund i Ankestyrelsens resultat påviser, at dokumentationsbehovet og begrundelsesniveauet skal hæves for, at leve op til Ankestyrelsens ønskede niveau. Myndighedsafdelingen har ikke registreret nogen klagesager på området i 2023. Fremadrettet organiseres praksis på få personer for, at imødegå Ankestyrelsens ønskede niveau.

### Sagens videre forløb

Sagen skal viderebehandles i Byrådet.

### Deltager i sagens behandling

Anders Søndergaard, Kenny Jakobsen og jurist i [adresse], Maj Agnete Østergaard.

### Historik

#### Velfærdsdirektøren indstiller, den 2. september 2024, punkt 87:

At orienteringen tages til efterretning

#### Beslutning fra Voksenudvalget, den 2. september 2024, punkt 87:

Taget til efterretning.

### Beslutning

Taget til efterretning.

Fraværende:

Lena Nørgaard. I stedet mødte Marcus Gregersen.

Ursula Simonsen. I stedet mødte Frederik Henriksen El-Ahmad.